जनपद सदस्य को सूचना नहीं, क्षेत्र में हाे रहे अंत्योदय क्लस्टर मेले
जनपद पंचायत द्वारा ग्रामीण क्षेत्रों में अंत्योदय क्लस्टर मेले का आयोजन किया जा रहा है। लेकिन अधिकारियों द्वारा उक्त क्षेत्र के जनपद सदस्यों को कोई सूचना नहीं देकर कार्यक्रम का भाजपाई करण किया जा रहा है। यह आरोप लगाते हुए जनपद सदस्य संगीता श्रवण चंद्रवंशी ने मुख्यमंत्री को शिकायत फैक्स की है।
जनपद सदस्य संगीता चंद्रवंशी ने बताया कि बुधवार को ग्राम रूपेटा में मेले का आयोजन किया गा था। जिसमें अजा वर्ग से जनपद सदस्य होने के बाद भी मुझे सूचना नहीं दी गई और मात्र भाजपा से जुड़े लोगों को ही आमंत्रित किया गया। जबकि उच्च वर्ग के अन्य क्षेत्रों के जनपद सदस्य को बुलाया गया। जिससे गांव के मध्य जनपद सदस्य से अपमानित होने की बात भी कहीं है। श्रीमती चंद्रवंशी के मुताबिक जनपद अध्यक्ष अजा वर्ग की है, लेकिन उन्हें भी स्वतंत्र रुप से काम नहीं करने दिया जाता है। जनपद पंचायत में पहली बार अजा अध्यक्ष के कार्यालय में उपाध्यक्ष का भी कार्यालय बना दिया गया है। ऐसे में अन्य अजा वर्ग के जनप्रतिनिधि अपने अध्यक्ष से स्वतंत्र रूप से बात भी नहीं कर पाते है। कांग्रेस जनपद सदस्य कला भीमराज मालवीय, भरत परमार, सुगनबाई भरत पाटीदार, बाबूलाल चौहान, ईश्वरसिंह गुर्जर, गिरधारीलाल नायन, अनिता अशोक विजयवर्गीय, जीनत बी अकबर खां ने जनपद पंचायत के अधिकारियों को चेतावनी दी है कि अगर मेले या अन्य कोई आयोजन के दौरान क्षेत्र के जनपद सदस्य की उपेक्षा की गई तो सभी जनपद सदस्य आंदोलन करेंगे।
जनपद सदस्य को फोन पर सूचना दी गई थी। बावजूद सभी सचिवों को निर्देशित किया जाएगा कि उनकी पंचायत में होने वाले प्रत्येक कार्यक्रम की जानकारी वह जनप्रतिनिधियों को दे। एम.एल. स्वर्णकार, सीईओ, जनपद पंचायत सीईओ
hin_Deva hin_Deva hin_Deva hin_Deva